wickkiey/tamil-wikipedia-chunked huggingface dataset:
# டி. பி. ஆறுமுகம்

**தி. ப. ஆறுமுகம்** ஒரு இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 தேர்தலில் திருச்செங்கோடு தொகுதியிலிருந்து, திராவிட முன்னேற்றக் கழக வேட்பாளராக போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார். பின்னர் 2001இல் இவர் மீண்டும் போட்டியிட்டு, அனைத்து இந்திய அண்ணா திராவிட முன்னேற்ற கழகத்தின் வேட்பாளரான சி. பொன்னையனிடம் தோல்வி அடைந்தார்.
# டி. பி. ஆறுமுகம்

## இறப்பு

தி. ப. ஆறுமுகம் 2014ஆம் ஆண்டு ஆகத்து மாதம் 18ஆம் நாளன்று காலமானார்.
# 19-ஆம் நூற்றாண்டு

**பத்தொன்பதாம் நூற்றாண்டு** (*nineteenth century*) அல்லது **19-ஆம் நூற்றாண்டு** (*19th century*) கிரிகோரியன் நாட்காட்டிப்படி கிபி 1801 சனவரி 1-இல் தொடங்கி 1900 திசம்பர் 31-இல் முடிவடைந்தது. 19-ஆம் நூற்றாண்டு 2-ஆம் ஆயிரமாண்டின் ஒன்பதாவது நூற்றாண்டு ஆகும்.  
19-ஆம் நூற்றாண்டு பரந்த சமூக எழுச்சியைக் கண்ட ஒரு காலப்பகுதி ஆகும். ஐரோப்பா, அமெரிக்கா ஆகிய கண்டங்களின் பெரும்பாலான நாடுகளில் அடிமை முறை ஒழிக்கப்பட்டது. முதல் தொழிற்புரட்சி, 18-ஆம் நூற்றாண்டின் பிற்பகுதியில் தொடங்கினாலும், இந்த நூற்றாண்டில் முதல் முறையாக அதன் பிரித்தானியத் தாயகத்திற்கு அப்பால் விரிவடைந்தது, குறிப்பாக ஐரோப்பாவின் கீழை நாடுகள், இரைன்லாந்து, வடக்கு இத்தாலி மற்றும் வடகிழக்கு ஐக்கிய ஐக்கிய அமெரிக்காவின் பொருளாதாரங்கள் மற்றும் சமூகங்களை மறுசீரமைத்தது. சில தசாப்தங்களுக்குப் பிறகு, இரண்டாவது தொழிற்புரட்சி மேலும் பெரிய நகரமயமாக்கலுக்கு வழிவகுத்தது, உற்பத்தித்திறன், பெறுதி, செழிப்பு ஆகியவை உயர் மட்டங்களுக்கு வளர்ந்தது, இது 20-ஆம் நூற்றாண்டு வரை தொடர்ந்தது.  
இசுலாமிய வெடிமருந்துப் பேரரசுகள் வீழ்ச்சியடைந்தன, ஐரோப்பிய பேரரசுவாதம் தெற்காசியா, தென்கிழக்காசியா, மற்றும் கிட்டத்தட்ட அனைத்து ஆப்பிரிக்காவையும் குடியேற்ற ஆட்சியின் கீழ் கொண்டு வந்தது. பாரிய எசுப்பானிய, முகலாயப் பேரரசுகளின் சரிவும் இக்காலத்தில் இடம்பெற்றது. இது ஐக்கிய அமெரிக்காவுடன் சேர்ந்து பிரித்தானிய, பிரெஞ்சு, செருமனிய, உருசிய, இத்தாலிய, சப்பானியப் பேரரசுகளின் செல்வாக்கு பெருக வழிவகுத்தது. ஆங்கிலேயர்கள் 1815-இற்குப் பிறகு சவாலற்ற உலகளாவிய மேலாதிக்கத்தை அனுபவித்தனர்.  
நெப்போலியப் போர்களில் பிரான்சின் தோல்விக்குப் பிறகு, பிரித்தானிய, உருசியப் பேரரசுகள் பெரிதும் விரிவடைந்து, உலகின் முன்னணி சக்திகளில் இரண்டாக மாறின. உருசியா தனது எல்லையை நடு ஆசியா, காக்கேசியா வரை விரிவுபடுத்தியது. உதுமானியர் மேற்கத்தியமயமாக்கல் மற்றும் டான்சிமாத் எனப்படும் சீர்திருத்தத்தின் ஒரு காலகட்டத்திற்கு உட்பட்டனர், இதன் மூலம் மத்திய கிழக்கில் முக்கிய பிரதேசங்களில் தங்கள் கட்டுப்பாட்டை பெருமளவில் அதிகரித்தனர். இருப்பினும், உதுமானியப் பேரரசு வீழ்ச்சியடைந்து, பால்கன் குடா, வடக்கு ஆப்பிரிக்கா ஆகியவற்றை இழந்து, ஐரோப்பாவின் நோய்வாய்ப்பட்ட நாடாக அறியப்பட்டது.  
மராத்திய, சீக்கியப் பேரரசுகள் போன்ற இந்தியத் துணைக்கண்டத்தில் எஞ்சியிருந்த சக்திகள் பாரிய சரிவை சந்தித்தன, பிரித்தானியக் கிழக்கிந்திய நிறுவனத்தின் ஆட்சியில் அவர்களின் அதிருப்தி 1857 இந்தியக் கிளர்ச்சிக்கு வழிவகுத்தது. இதனால் இந்நிறுவனம் கலைக்கப்பட்டு, இந்தியா பின்னர் நேரடியாக பிரித்தானிய முடியரசால் ஆளப்பட்டது.  
பிரித்தானியாவின் வெளிநாட்டு உடைமைகள் குறிப்பாக கனடா, ஆத்திரேலியா, தென்னாப்பிரிக்கா, இந்தியா ஆகியவற்றில் 19-ஆம் நூற்றாண்டின் முதல் பாதியிலும், ஆப்பிரிக்காவில் நூற்றாண்டின் கடைசி இரண்டு தசாப்தங்களிலும் பரந்த பிரதேசங்களின் விரிவாக்கத்துடன் வேகமாக வளர்ந்தன. நூற்றாண்டின் இறுதியில், ஆங்கிலேயர்கள் உலகின் ஐந்தில் ஒரு பகுதியையும், உலக மக்கள் தொகையில் நான்கில் ஒரு பகுதியையும் தங்கள் கட்டுப்பாட்டில் வைத்திருந்தனர். நெப்போலியனுக்குப் பிந்தைய காலத்தில், மிகப்பெரிய அளவில் முன்னோடியில்லாத உலகமயமாக்கலை ஏற்படுத்தியது.
# 19-ஆம் நூற்றாண்டு

## வரலாற்றுக் காலப் பகுதிகள்

(இளஞ்சிவப்பு)]]
- தொழிற்புரட்சி
- பேரரசுவாதம்
- மெய்சி காலம் (சப்பான்)
- சிங் அரசமரபு (சீனா)
- சூலு இராச்சியம் (தென்னாப்பிரிக்கா)
- டான்சிமாத், (உதுமானியப் பேரரசு)
- உருசியப் பேரரசு
# 19-ஆம் நூற்றாண்டு

## போர்கள்

- நெப்போலியப் போர்கள்
- எசுப்பானிய அமெரிக்காவில் விடுதலைப் போர்கள்
- எசுப்பானிய அமெரிக்காவில் விடுதலைப் போர்கள்
- 1848 ஆம் ஆண்டுப் புரட்சிகள்
- அடிமை ஒழிப்புக் கோட்பாடு
- அமெரிக்க உள்நாட்டுப் போர்
- தைப்பிங் கிளர்ச்சி
யின் ஒரு காட்சி.]]
- மெய்சி மீள்விப்பு
# 19-ஆம் நூற்றாண்டு

## போர்கள்

### ஏனைய போர்கள்

- 1804–1813: உருசிய பாரசீகப் போர்.
- 1810: மெக்சிக்கோ விடுதலைப் போர்.
- 1812–1815: பிரித்தானிய அமெரிக்கப் போர், 1812
- 1814–1816: ஆங்கிலேய-நேபாளப் போர்
- 1839–1842: முதலாம் அபினிப் போர்
- 1846–1848: மெக்சிக்கோ-அமெரிக்கப் போர்
- 1857: சிப்பாய்க் கிளர்ச்சி, 1857
- 1861–1865: அமெரிக்க உள்நாட்டுப் போர்
30% தெற்கத்தைய வெள்ளையின ஆண்கள் உயிரிழந்தனர்.]]
- 1879: ஆங்கில-சூலூ போர்
- 1880–1881: முதல் பூவர் போர் தொடக்கம்
- 1894–1895: முதலாம் சீன சப்பானியப் போர் (1894-1895), தைவான் சப்பானியப் பேரரசுக்குக் கையளிக்கப்பட்டது.
- 1896-1898: பிலிப்பீனியப் புரட்சி
- 1898: எசுப்பானிய அமெரிக்கப் போர்
- 1899–1902: இரண்டாம் பூவர் போர் தொடக்கம்.
- 1899–1902: பிலிப்பைன்-அமெரிக்கப் போர் தொடக்கம்.
# 19-ஆம் நூற்றாண்டு

## அறிவியலும் தொழில்நுட்பமும்

19 ஆம் நூற்றாண்டில் அறிவியலின் பிறப்பு ஒரு தொழிலாக உருவானது; *scientist* என்ற சொல்லை ("அறிவியலாளர்", "விஞ்ஞானி") 1833 இல் வில்லியம் ஹியூவெல் அறிமுகப்படுத்தினார்.
(1791–1867)]]
- 1807: ஹம்பிரி டேவி பொட்டாசியம், சோடியம் ஆகியவற்றைத் தனைமைப்படுத்தினார்.
- 1859: சார்லசு டார்வின் *உயிரினங்களின் தோற்றம்* என்ற நூலை வெளியிட்டார்.
- 1861: ஜேம்ஸ் கிளார்க் மேக்ஸ்வெல் நான்கு மாக்சுவெல்லின் சமன்பாடுகளை வெளியிட்டார்.
- 1865: கிரிகோர் மெண்டல் தனது மெண்டலின் விதிகளை அறிவித்தார்.
- 1869: திமீத்ரி மெண்டெலீவ் தனிம அட்டவணையைக் கண்டுபிடித்தார்.
- 1877: ஆசப் ஆல் செவ்வாயின் இயற்கைத் துணைக்கோள்களைக் கண்டுபிடித்தார்
- 1896: என்றி பெக்கெரல் கதிரியக்கத்தைக் கண்டுபிடித்தார்; ஜெ. ஜெ. தாம்சன் எதிர்மின்னியை அடையாளப்படுத்தினார்.
# 19-ஆம் நூற்றாண்டு

## அறிவியலும் தொழில்நுட்பமும்

### மருத்துவம்

- 1804: மார்ஃபீன் கண்டுபிடிக்கப்பட்டது.
- 1842: மயக்க மருந்து முதல் தடவையாகப் பயன்படுத்தப்பட்டது.
- 1847: குளோரோபாரம் கண்டுபிடிக்கப்பட்டது, இது விக்டோரியா மகாராணிக்கு 1853 இல் அவரது எட்டாவது பிள்ளையான இளவரசர் லியோப்போல்டின் பிறப்பின் போது கொடுக்கப்பட்டது.
- 1855: கோக்கைன் கண்டுபிடிக்கப்பட்டது.
- 1885: இலூயி பாசுச்சர் வெறிநாய்க்கடி நோய்க்கான முதலாவது தடுப்பு மருந்தை வெற்றிகரமாக செலுத்தினார்.
- 1889: ஆஸ்பிரின் கண்டுபிடிக்கப்பட்டது.
# 19-ஆம் நூற்றாண்டு

## விளையாட்டு

- 1867: குத்துச்சண்டைக்கான விதிகள் வெளியிடப்பட்டன.
- 1872: முதலாவது பன்னாட்டு காற்பந்தாட்டம் இங்கிலாந்துக்கும் இசுக்கொட்லாந்துக்கும் இடையில் விளையாடப்பட்டது.
- 1877: முதலாவது தேர்வுத் துடுப்பாட்டம் இங்கிலாந்துக்கும் ஆத்திரேலியாவிற்கும் இடையில் விளையாடப்பட்டது.
- 1891: கூடைப்பந்தாட்டம் ஜேம்ஸ் நெய்ஸ்மித் என்பவரால் கண்டுபிடிக்கப்பட்டது.
- 1895: கைப்பந்தாட்டம் கண்டுபிடிக்கப்பட்டது.
- 1896: ஒலிம்பிக்கு விளையாட்டுகள் ஏதென்சில் நடைபெற்றது.
# 19-ஆம் நூற்றாண்டு

## முக்கிய நிகழ்வுகள்

- 1801: பிரித்தானியாவும், அயர்லாந்து இராச்சியமும் இணைந்தன.
- 1808-09: சுவீடனிடம் இருந்து ரஷ்யா பின்லாந்தைக் கைப்பற்றியது.
- 1810கள்-1820கள்: பல இலத்தீன் அமெரிக்க காலனித்துவ நாடுகள் ஸ்பெயின் மற்றும் போர்த்துக்கல் நாடுகளிடம் இருந்து விடுதலை பெற்றன.
- 1812 - இலங்கையில் உருளைக் கிழங்கு உற்பத்தி ஆரம்பிக்கப்பட்டது.
- 1818 - இலங்கையில் இருந்து ஐக்கிய இராச்சியத்திற்கு முதல் தடவையாக தேங்காய் எண்ணெய் ஏற்றுமதி செய்யப்பட்டது.
- 1819: பிரித்தானியக் கிழக்கிந்தியக் கம்பனி நவீன சிங்கப்பூர் நகரத்தை உருவாக்கியது.
- 1823-87: பிரித்தானியா பர்மாவைக் கைப்பற்றியது.
- 1826 - யாழ்ப்பாணம் நல்லூரில் வண. ஜோசப் நைட் என்பவரால் அச்சியந்திரசாலை ஆரம்பிக்கப்பட்டது.*முத்திவழி* என்ற முதலாவது தமிழ் நூல் இங்கு அச்சிடப்பட்டது.
- 1830: பிரான்ஸ் அல்ஜீரியாவைக் கைப்பற்றியது.
- 1848: கம்யூனிச விஞ்ஞாபனம் வெளியிடப்பட்டது.
- 1865: அமெரிக்க உள்நாட்டு போரில் ஐக்கிய அமெர்க்க மாநிலங்கள் வெற்றி.
- 1874: பிரித்தானியக் கிழக்கிந்தியக் கம்பனி கலைக்கப்பட்டது.
- 1880-1902: போவர் போர்
- 1895-1896: எதியோப்பியா இத்தாலியைப் போரில் வென்றது.
- 1899-1913: பிலிப்பீன்ஸ் - ஐக்கிய அமெரிக்கா போர்.
# ஆர். சின்னசாமி

**ஆர். சின்னசாமி (இராமா கவுண்டர் சின்னசாமி)** (இறப்பு: 28 ஆகத்து 2025, R. Chinnasamy) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1971, 1984, 1989 ஆம் ஆண்டுகளில் நடந்தசட்டமன்றத் தேர்தல்களில், தர்மபுரி சட்டமன்றத் தொகுதியிலிருந்து, திராவிட முன்னேற்றக் கழககட்சி வேட்பாளராக போட்டியிட்டுத், தமிழ்நாடு சட்டமன்றத்திற்குத், தேர்ந்தெடுக்கப்பட்டார்.  
இவர் ஒருங்கிணைந்த தருமபுரி மாவட்டச் செயலாளராக ஏறத்தாழ 15 ஆண்டுகள் செயலாற்றி செயலாற்றி வந்தார்.  
1984 ஆண்டு திமுக சட்டமன்ற உறுப்பினராக வெற்றி பெற்ற இவர் ஈழத் தமிழர்களின் உரிமைக்காக தனது பதவியை இழந்தார்.  
வைகோ திமுகவில் இருந்து பிரிந்து மதிமுக துவங்கியபோது சின்னச்சாமியும் அவருடன் சென்றார். சில ஆண்டுகள் கழித்து மீண்டும் தாய்க்கழகத்தில் இணைந்தார்.
# புவிசார் விலை நிர்ணயமுறை

சந்தைப்படுத்தலில் **புவிசார் விலைமுறை** (*Geographical pricing*) என்பது, சந்தையில் வாங்குபவரின் புவியியல் இருப்பிடத்தைப் பொறுத்து அடிப்படைப் பட்டியல் விலையை மாற்றுவதற்கான நடைமுறையாகும். இந்த விலை பல்வேறு இடங்களுக்குச் செல்லும் போக்குவரத்துச் செலவையும் உள்ளடக்கும்.  
புவிசார் விலை அறுதியிடல் முறையில் பல வகைகள் உள்ளன:  
- **கலம்வரை விலைமுறை** (Free on Board origin - FOB origin)
தொழிற்சாலை அல்லது கிடங்கில் இருந்து சரக்கை எடுத்துச் செல்லக்கூடிய போக்குவரத்துச் செலவு வாங்குபவரின் பொறுப்பாகும். இம்முறையில் வாங்கப்பட்ட சரக்கு அதன் இருப்பிடத்திலிருந்து நகர்த்தப்பட்டவுடனேயே, வாங்கியவரே அதன் உரிமையாளராவார். போக்குவரத்து ஏற்பாடுகளை விற்பவரோ அல்லது வாங்குபவரோ மேற்கொள்ளலாம்.  
- **சீரான வழங்கல் விலைமுறை** (*Uniform delivery pricing*)
இது அஞ்சல்வில்லை விலைமுறை (postage stamp pricing) என்றும் அழைக்கப்படுகிறது. இம்முறையில் அனைவருக்கும் ஒரேமாதிரியான விலை நிர்ணயிக்கப்படுகிறது.  
- **மண்டல விலைமுறை** (*Zone pricing*)
இம்முறைப்படி, எடுத்துச்செல்ல வேண்டிய தொலைவு அதிகரிக்கும்போது விலையும் அதிகரிக்கும். தொழிற்சாலை அல்லது அல்லது கிடங்கினை மையமாகக் கொண்டு விலை மண்டலங்களைக் குறிக்கும் ஒருமையங்கொண்ட வட்டங்கள் வரைபடத்தில் வரைந்து கொள்ளப்படுகின்றன. ஒவ்வொரு வட்டமும் ஒரு விலை மண்டலத்தின் எல்லையை வரையறுக்கும். இதில் வட்டங்களைப் பயன்படுத்துவதற்குப் பதிலாக புவியியல், மக்கள் அடர்த்தி, போக்குவரத்து, உள்கட்டமைப்பு, கப்பல் செலவு ஆகியவற்றை உள்ளடக்கும் ஒழுங்கற்ற வடிவ விலையெல்லைகளையும் வரைந்து கொள்ளலாம். (மண்டல விலையிடல் என்பது உண்மையான போக்குவரத்துச் செலவைவிட, தேவை மற்றும் வழங்கலின் சந்தை நிலவரங்கள் போன்ற உள்ளூர் போட்டி நிலைகளை உள்ளடக்கும் விலைகளை நடைமுறைப்படுத்தலையும் குறிக்கலாம்).  
:மண்டல விலைமுறை, அமெரிக்காவில் பெட்ரோல் தொழிற்துறையில் நடைமுறையில் இருப்பது போல், போட்டியாளர்கள், வாகன எண்ணிக்கை, சராசரி போக்குவரத்து ஓட்டம், மக்கள் அடர்த்தி, புவியியல் போன்ற சிக்கலான காரணிகளின் அடிப்படையில் பெட்ரோல் விலை அறுதியிடப்படுகிறது.  
- **அடிப்படைப் புள்ளி விலைமுறை** (*Basing point pricing*)
இம்முறையில் சில நகரங்கள் அடிப்படைப் புள்ளிகளாகக் கொள்ளப்படுகின்றன. ஒரே அடிப்படைப் புள்ளியிலிருந்து அனுப்பப்படும் சரக்குகளுக்கு ஒரேமாதிரியான விலை அறுதியிடப்படுகிறது.  
- **அனுப்புக் கட்டணம் உள்ளடக்கிய விலைமுறை** (*Freight-absorption pricing*)
இம்முறையில் சரக்கை விற்பவரே முழு/பகுதி போக்குவரத்துச் செலவை ஏற்றுக்கொள்கிறார். இதனால் சரக்கின் விலையில் குறிப்பிட்டளவு குறைவதால் இது விற்பனையை அதிகரிக்கக்கூடிய உத்தியாகக் கருதப்படுகிறது.
# ஒழுங்குமுறை சட்டம், 1773

**ஒழுங்குமுறை சட்டம், 1773** (Regulating Act, 1773) இந்தியத்துணைக் கண்டத்தில் செயல்படும் கிழக்கிந்திய கம்பெனியின் செயல்பாடுகளை மேம்படுத்தவும், கட்டுப்படுத்தவும், ஒருங்கிணைக்கவும் ஐக்கிய இராச்சியத்தின் நாடாளுமன்றத்தால் இயற்றப்பட்ட சட்டமாகும். ஒழுங்கு முறை சட்ட விதிகள் கிழக்கிந்திய கம்பெனியின் நீதி மற்றும் நிர்வாகத்தை மேம்படுத்தாத காரணத்தினால், 1784ல் பிட்டின் இந்தியா சட்டம் நிறைவேற்றப்பட்டது.
# ஒழுங்குமுறை சட்டம், 1773

## பின்னணி

1773ல் கிழக்கிந்தியக் கம்பெனி நிதிச் சுமையால் தத்தளித்தது.ஐக்கிய இராச்சியத்தின் நுகர்வு பொருட்களை இந்தியத் துணைக் கண்டத்தில் விற்கவும், நறுமணப் பொருட்களை இறக்குமதி செய்யவும், கிழக்கிந்திய கம்பெனி அவசியமாயிற்று.
# ஒழுங்குமுறை சட்டம், 1773

## ஒழுங்குமுறை சட்டத்தின் விதிமுறைகள்

- கிழக்கிந்திய கம்பெனியின் இயக்குனர்களின் பதவிக் காலம் ஒராண்டிலிருந்து நான்காண்டாக உயர்த்தப்பட்டது. அவர்களில் நான்கில் ஒரு பங்கினர் ஆண்டுதோறும் ஓய்வு பெறுவர்.
- பிரித்தானிய அரசிற்கு கம்பெனி ஆண்டு தோறும் 6% பங்கு ஈவுத்தொகை (dividend) வழங்க வேண்டும்.
- கிழக்கிந்திய கம்பெனியின் அதிகாரிகள் மற்றும் ஊழியர்கள் தனிப்பட்ட முறையில் உள்ளூர் மக்களிடம் வணிகம் செய்வதோ அல்லது பரிசுப் பொருட்கள் அல்லது கையூட்டு வாங்குவது தடை செய்யப்பட்டது.
- வங்காள இராஜதானியின் ஆளுநர் வாரன் ஹேஸ்டிங்ஸ், கிழக்கிந்திய கம்பெனியின் தலைமை ஆளுநராக நியமிக்கப்பட்டதால், பம்பாய் மாகாணம் மற்றும் சென்னை மாகாணங்களின் ஆளுநர்கள் தனித்து இயங்காது, வங்காள ஆளுநரின் கீழ் செயல்பட்டனர். தலமை ஆளுநர் பதவிக் காலம் ஐந்தாண்டுகள் ஆகும்.
- இச்சட்டம் கிழக்கிந்திய கம்பெனியின் மையப்படுத்தப்பட்ட அரசு நிறுவ காரணமாயிற்று. வங்காள ஆளுநருக்கு நீதி, நிர்வாகம், வணிகம் போன்ற துறைகளில் ஆலோசனை வழங்க நான்கு பேர் கொண்ட நிர்வாகக் குழு அமைக்கப்பட்டது. நிர்வாகக் குழுவின் முடிவில் கருத்து வேறுபாடு இருப்பின் வாக்கெடுப்பின் மூலம் முடிவில் எடுக்கப்படும். இக்குழுவின் தலைவரான தலைமை ஆளுநருக்கும் ஒரு வாக்கு உண்டு.
- 1774ல் கல்கத்தா வில்லியம் கோட்டையில் உச்ச நீதிமன்றம் அமைக்கப்பட்டது. கம்பெனி நிர்வாகத்தினரும் மற்றவர்களும் பிரித்தானிய நீதி முறைகளை கடைப்பிடிக்கவும், வழக்குகளில் தீர்ப்பளிக்கவும், ஒரு தலைமை நீதிபதியும், மூன்று துணை நீதிபதிகள் நியமிக்கப்பட்டனர்.
# ஒழுங்குமுறை சட்டம், 1773

## இதனையும் காண்க

- பிட்டின் இந்தியா சட்டம்
# மிர்-202 நுண்ணிய ஆர் என் ஏ முன்னோடி குடும்பம்

மூலக்கூறுஉயிரியலில்**மிர் 202நுண்ணியஆர்என்ஏ***(mir-202 microRNA)* என்பதுகுட்டையானகுறிமுறையற்ற இரைபோ கருவமிலம் ஆகும். பல்வேறு வழிமுறைகளின்போதுமற்றமரபணுக்களின்பண்புகள்வெளிப்படுவதைஒழுங்குபடுத்தும்பணியைநுண்ஆர்என்ஏசெய்கிறது. சுண்டெலி மரபணுத்தொகுதியில் உள்ள மிர்-202 ஒரு புறமரபியல் அமைப்பிற்குள் முழுமையாக அமைந்துள்ளது, அதேசமயம் மனிதனில் இது ஒரு பிரியிணைவு சந்திப்பில் உள்ளது.
# மிர்-202 நுண்ணிய ஆர் என் ஏ முன்னோடி குடும்பம்

## மேலும்பார்க்க

- நுண் ஆர் என் ஏ
# மிர்-384 நுண்ணிய ஆர் என் ஏ முன்னோடி குடும்பம்

மூலக்கூறு உயிரியலில் **மிர் 384 நுண்ணிய ஆர் என் ஏ** *(mir-384 microRNA)*என்பது குட்டையான ஆர் என் ஏ ஆகும். பல்வேறு இயந்திரநுட்பத்தின்போது மற்ற ஜீன்களின் பண்புகள் வெளிப்படுவதை ஒழுங்குபடுத்தும் பணியை நுண்ணிய ஆர் என் ஏ செய்கிறது
# மிர்-384 நுண்ணிய ஆர் என் ஏ முன்னோடி குடும்பம்

## மேலும்பார்க்க

நுண் ஆர் என் ஏ
# மிர்-384 நுண்ணிய ஆர் என் ஏ முன்னோடி குடும்பம்

## தொடர்ந்துபடிக்க

<div>
1.
2.
3.
4.
</div>
# மிர்-452 நுண்ணிய ஆர் என் ஏ முன்னோடி குடும்பம்

மூலக்கூறு உயிரியலில் **மிர்-452 நுண்ணிய ஆர் என் ஏ** *(mir-452 microRNA)* என்பது குட்டையான ஆர் என் ஏ ஆகும். பல்வேறு இயந்திரநுட்பத்தின்போது மற்ற மரபன்களின் பண்புகள் வெளிப்படுவதை ஒழுங்குபடுத்தும் பணியை நுண்ணிய ஆர் என் ஏ செய்கிறது.
# மிர்-452 நுண்ணிய ஆர் என் ஏ முன்னோடி குடும்பம்

## மேலும்பார்க்க

- நுண்ஆர்என்ஏ
# மிர்-452 நுண்ணிய ஆர் என் ஏ முன்னோடி குடும்பம்

## தொடர்ந்துபடிக்க

<div>
1.
2.
3.
4.
5.
6.
7.
8.
9.
10.
</div>
# மிர்-542 நுண்ணிய ஆர் என் ஏ முன்னோடி குடும்பம்

மூலக்கூறு உயிரியலில் **மிர் -542 நுண்ணிய ஆர் என் ஏ** *(mir-542 microRNA)*என்பது குட்டையான ஆர் என் ஏ ஆகும். பல்வேறு இயந்திரநுட்பத்தின்போது மற்ற மரபன்களின் பண்புகள் வெளிப்படுவதை ஒழுங்குபடுத்தும் பணியை நுண்ணிய ஆர் என் ஏ செய்கிறது
# மிர்-542 நுண்ணிய ஆர் என் ஏ முன்னோடி குடும்பம்

## மேலும்பர்க்க

- நுண் ஆர் என் ஏ
# மிர்-542 நுண்ணிய ஆர் என் ஏ முன்னோடி குடும்பம்

## தொடர்ந்துபடிக்க

<div>
1.
2.
3.
4.
5.
6.
7.
8.
9.
10.
11.
12.
13.
14.
15.  
</div>
# மிர்-661 நுண்ணிய ஆர் என் ஏ முன்னோடி குடும்பம்

**மிர்-6612 நுண்ணிய ஆர். என். ஏ.** *(mir-661 microRNA)* என்பது மூலக்கூறு உயிரியலில் சிறிய இரைபோ கருவமிலம் ஆகும். பல்வேறு மரபணுக்களின் செயல்பாட்டினை ஒழுங்குபடுத்தும் பணியை இந்த நுண்ணிய ஆர். என். ஏ. மேற்கொள்கிறது.
# மிர்-661 நுண்ணிய ஆர் என் ஏ முன்னோடி குடும்பம்

## மேலும்பார்க்க

- நுண்ஆர்என்ஏ
# பேராசிரியர் சி.கோவிந்தராசனார்

**பேராசிரியர் சி.கோவிந்தராசனார்**  
கண்ணகி கோயிலைக் கண்டு பிடித்து, இவ்வுலகிற்கு அறிவித்தப் பெருமைக்கு உரியவர் பேராசிரியர் சி.கோவிந்தராசனார் அவர்களாவார்.  
கண்ணகியின் அடிச்சுவட்டில், கண்ணகி பயணித்த பாதை வழியே பயணித்து, பதினேழு ஆண்டுகள் நடந்து, கண்ணகி கோயிலைக் கண்டு பிடித்த ஆய்வாளர் இவர்.
# பேராசிரியர் சி.கோவிந்தராசனார்

### கல்லூரிப் பணி

பேராசிரியர் சி.கோவிந்தராசனார் அவர்கள், தஞ்சாவூர், கரந்தைத் தமிழ்ச் சங்கத்தின், கரந்தைப் புலவர் கல்லூரியில் பேராசிரியராகப் பணி புரிந்தவர்.
# பேராசிரியர் சி.கோவிந்தராசனார்

### காவிரிப் பூம்பட்டிணம்

சிலப்பதிகாரத்தில் ஆழ்ந்த ஈடுபாடு கொண்டதன் பயனால், 1945 ஆம் ஆண்டு, மயிலாடுதுறை என்று, இன்று அழைக்கப்பெறுகின்ற, மாயுரம் சென்றார்.  
மாயுரம் முழுதும் வாடகை மிதிவண்டியில் சுற்றி வந்து, விசாரித்த போது, காவிரிப் பூம்பட்டிணம் எங்கிருக்கிறது என்று யாருக்குமே தெரியவில்லை.  
பலமுறை முயன்று, கடற்கரையில் மீனவர்களின் ஒரு சில குடிசைகளுடன், மணற் பரப்பும், மணல் மேடுகளும், கள்ளியுடன் காரைச் சூரைச் செடிகளும், செறிந்த புதர்களும், சவுக்குத் தோப்புகளும், புனங்காடுகளும் சூழ்ந்திருந்த பட்டணம் என்று அழைக்கப்பட்ட பகுதியே, பண்டைய புகார் நகரம் இருந்த இடம் என்பதைக் கண்டு பிடித்தார்.  
அங்கிருந்த மீனவர்களின் துணையோடு, கட்டுமரத்தில் ஏறி, கடலில் பயணித்தார். கடல் ஆழமின்றி இருந்ததைக் கண்டார். கடலில் மூழ்கி, மூச்சை அடக்கிக் கொண்டு, கடலுள் பயணிக்கும் பயிற்சி பெற்றிருந்த முழுக்காளிகள் சிலரை, கடலினுள் மூழ்கச் செய்து, கடலடி ஆய்வு செய்தார்.  
கடலில் மூழ்கிய மீனவர்கள் பழமையான செங்கற் பகுதிகள், சுண்ணாம்புக் காரைகள், பாசி படிந்த பானை ஓடுகள் என பலவற்றை எடுத்து வந்து தந்தனர்.  
இவ்வாராய்ச்சியின் பயனாக, கடற்கோளினால் அழிந்து கடலடியில் மறைந்து நிற்கும், நிலப் பரப்பே காவிரிப் பூம்பட்டிணம், கண்ணகி பிறந்த இடம் என்பதை உறுதி செய்தார்.
# பேராசிரியர் சி.கோவிந்தராசனார்

### கோவலன் திடல்

1945 ஆம் ஆண்டில் பூம்புகாரில் ஆய்வினைத் தொடங்கி, கால் நடையாகவே ஆராய்ந்தவாறு, நடந்த மதுரை வரை செல்வதற்கே, பன்னிரெண்டு ஆண்டுகள் தேவைப்பட்டன.  
திருப்பரங்குன்றம் செல்லும் சாலையில், பழங்காலத்தில், இடுகாடாக இருந்த கோவலன் திடல் என்ற பகுதியினையும், செல்லத்தம்மன் கோயிலில் இருந்த, கண்ணகி சிலையினையும் கண்டு பிடித்தார்.
# பேராசிரியர் சி.கோவிந்தராசனார்

### கண்ணகி கோயில்

பிறகு மதுரையில் கோவலனை இழந்த கண்ணகி, சேரநாடு நோக்கிச் சென்ற வழியில், இளங்கோ அடிகள் தந்த குறிப்புகளின் உதவியுடன் நடக்கத் தொடங்கினார்.  
வையை ஆறானது, சிலப்பதிகாரத்தில் குறிப்பிட்டுள்ள, பாதை வழியாகவே, தடம் மாறாமல் இன்றும் பயணிப்பதைக் கண்டு கொண்டார்.  
சிலப்பதிகார வழிகளின் படி, மதுரையில இருந்து, வையை ஆற்றின் தென் கரையை பின் பற்றி நடந்தார். சுமார் 40 மைலகளுக்கும் மேல் பயணித்த, சுருளி மலைத் தொடரை அடைந்தார்.  
மேல் சுருளி மலையை அடைந்து ஆராயத் தொடங்கினார். சுருளி மலைதான் நெடுவேள் குன்றம் என்பதை உறுதிசெய்தார். சித்தன் இருப்பு என்ற பெயருடன் விளங்கிய மலை, ஆவினன் குடியாகி, பின்னர் பொதினி மலையாக மாறி, தொடர்ந்து அதுவும் திரிந்து பழநி மலை என்று ஆனது போலவே, நெடுவேள் குன்றம் என்னு ம்பெயர், மலையில் இருந்து சுருண்டு விழும், அருவியின் பெயரால் சுருளிமலையாக மாறியிருக்க வேண்டும் என்பதை உணர்ந்தார்.  
சுருளி மலை த்தொடராலும், பழநி மலைத் தொடராலும் இணைந்து முப்புறமும் சுவர் வைத்தாற்போல் சூழப்பட்ட பகுதியில், வர்ஷ நாடு எனப்படும், கம்பம் பள்ளத்தாக்கின் காட்டுப் பிரதேசம் பரந்து விரிந்து கிடக்கிறது.  
வர்ஷ நாட்டின் மலை அடிவாரப் பகுதிகளை ஆராய்ந்த பேராசிரியர் சி.கோவிந்தராசனார், கீழக் கூடலூருக்குத் தேற்கே உள்ள கோயிலில் கல் வெட்டு ஒன்றினைக் கண்டுபிடித்தார்.  
கி.பி.14 ஆம் நூற்றாண்டினைச் சேர்ந்த கல்வெட்டு அது. மங்கல தேவி அம்மன் பூசைக்கு, சேர மன்னன் ஒருவன், தானமாக வழங்கிய நிலங்களைப் பற்றிய செய்தி, அக்கல்வெட்டில் பொறிக்கப் பட்டிருந்தது.  
கண்ணகிக்கு அடைக்கலம் தந்த பொழுது, அவளுக்கு உரிய சிறப்புப் பெயரில் ஒன்றான, மங்கல மடந்தை என்னும் பெயரை, கவுந்தி அடிகள், இடையர் குல மகளான மாதரியிடம் கூறும் காட்சி, இவருக்கு நினைவிற்கு வந்தது.  
1963 ஆம் ஆண்டு நவம்பர் 17 ஆம் நாள், மங்கல தேவி மலையின் மேற்பரப்பிற்குச் சென்றார். கோரைப் புற்காடு எட்டடி உயரத்தற்கு வளர்ந்து மண்டிக் கிடந்தது.  
200 அடி பக்கமுள்ளதாகவும், ஓரளவு சதுரமாக உள்ளதுமாகிய கோட்டத்தைக் கண்டார். கருங்கற்கள் அடுக்கிய நிலையில், யானைகள் உள்ளே வராத வகையில் மதிற்சுவர் அமைந்திருந்தது. உட்பகுதி முழுவதும் புதர் மண்டிக் கிடந்தது.  
செடி கொடிகளால் சூழப்பட்டு சிதைந்த நிலையில் நிற்கும் கற்படைக் கோயில்கள் நான்கு ஆங்காங்கே இருந்தன. இரண்டு கோயில்கள் சிறியதாகவும், அழகுடனும் காட்சியளித்தன. இக்கோயிலின் உட்பகுதி வேரும், விழுதும், தழை மடிசல்களும், மழை நீரும் நிறைந்து, இடிபாடுகளுடன் இடிந்து கிடந்தது.  
கோட்டத்தின் கிழக்குப் பகுதியில் ஓர் அழகானப் படிக்கட்டு. அதற்கு முன்னர் அரைகுறையாகக் கட்டப்பட்டு குத்துக் கற்களுடன் நிற்கும் வாயில், கோட்டத்திற்கு வெளியே சிறு சுனை.  
சுனையினைச் சூழ்ந்து, அடர்ந்த இருண்டு நிற்கும் காட்டு வேங்கை மரங்கள். மிகப் பழமையோடு கூடியதும், பலி பீடத்துடன் உள்ளதுமாகிய மூன்றாவது கோயிலின் அருகினில் சென்றார்.  
உள்ளே சுமார் இரண்டடி உயர அளவில், ஒரே கல்லில், இரண்டு கைகளுடன், இடது காலை பீடத்தில் மடக்கி, வலத காலை ஊன்றிய நிலையில், ஒரு பெண்ணின் சிலை. அப்பெண்ணின் தலையில் கிரீடம் இல்லை. விரிந்த கூந்தல். இடதுபுற மார்பு சிறிதாக இருந்தது.  
பல நூற்றாண்டுகளாக, இச்சிலை வழிபாட்டிற்கு உரியதாக இருந்துள்ளது என்பதனை, சிலையில் இருந்த வழவழப்பான தேய்வு புலப்படுத்தியது.  
இவ்வாறாக பதினேழு ஆண்டு கால அயரா உழைப்பிற்குப் பின், தேடலுக்குப் பின், பேராசிரியர் சி.கோவிந்தராசனார், கண்ணகி சிலையினையும், கண்ணகி கோயிலையும் கண்டு பிடித்தார்.
# பேராசிரியர் சி.கோவிந்தராசனார்

### கண்ணகி கோயிலை உலகிற்கு அறிவித்தல்

கோவை நன்னெறிக் கழகத்தின் சார்பில், 21.3.1965 அன்று சிலம்புச் செல்வர் மா.பொ.சிவஞானம் அவர்கள் தலைமையில் நடைபெற்ற கூட்டத்தில், பேராசிரியர் சி.கோவிந்தராசனார் அவர்கள், முதல் முதலில் கண்ணகி சிலையினைக் கண்டு பிடித்தது பற்றிய செய்தியை உலகிற்குத் தெரியப் படுத்தினார்.  
இரண்டாவது உலகத் தமிழ் மாநாட்டின் போது, தனது கண்டுபிடிப்பு பற்றி, சிறிய ஆங்கில நூல் ஒன்றினையும் வெளியிட்டார்.  
அன்றைய தமிழக முதல்வர் அவர்கள், இளங்கோவடிகள் சிலைத்திறப்பு விழாவின்போது, பேராசிரியர் சி.கோவிந்தராசனாரின் கண்டுபிடிப்பு பற்றி, தமிழ் உலகிற்கு அதிகாரப் பூர்வமாக அறிவித்தார்.
# பேராசிரியர் சி.கோவிந்தராசனார்

### குடியரசுத் தலைவர் விருது

பேராசிரியர் சி.கோவிந்தராசனார் அவர்களின் பணியினைப் போற்றும் வகையில், குடியரசுத் தலைவர் அவர்கள், 2013 ஆம் ஆண்டு தொல்காப்பியர் விருதினை வழங்கிச் சிறப்பித்தார்.
# பேராசிரியர் சி.கோவிந்தராசனார்

### மறைவு

பேராசிரியர் சி.கோவிந்தராசனார் அவர்கள், தனது 94ஆம் வயதில், 21.2.2015 அன்று இயற்கை எய்தினார்.  
=
# தொ. ரா. பத்மநாபய்யர்

**தொ. ரா. பத்மநாபய்யர்** (ஏப்ரல் 4, 1899 - 1963) என்பவர் தமிழ், இந்தி, சௌராட்டிரம், சமற்கிருதம், ஆங்கிலம் உள்ளிட்ட ஐந்து மொழிகளில் புலமை பெற்ற தமிழறிஞர். இவர் சௌராஷ்டிரா மொழியைத் தாய் மொழியாகப் பெற்றவர் ஆவார். சௌராட்டிர மொழி பகவத் கீதையை முழுவதும் பாராயணம் செய்வதற்கேற்ற வகையில் மொழி பெயர்த்திருக்கிறார். குழந்தைகள் விரும்பும்படி, சௌராட்டிர மொழியில் எளிய நடையில் கீதையின் அருமையை விளக்கும், "கீ<sup>3</sup>தா கீ<sup>3</sup>துன்" என்னும் கவிதைகளை இயற்றிருக்கிறார்.
# தொ. ரா. பத்மநாபய்யர்

## பிறப்பும் இளமையும்

பத்மநாப ஐயர் மதுரையில் சௌராட்டிரர் சமூகத்தில் 04-4-1899 அன்று இராமசாமி ஐயருக்கும், சேசம்மாளுக்கும் மகனாகப் பிறந்தார். ஆரம்பப் பள்ளி பயிலும் பருவத்திலேயே அதிக அறிவுடன் திகழ்ந்தார். உயர்நிலை வகுப்பில் தமிழை விரும்பிப் பயின்றார். மதுரையில் நிகழ்ந்த விடுதலைப் போராட்ட இயக்கங்களில் கலந்து கொண்ட இளைஞர்களுள் இவரும் ஒருவர். மகாத்மா காந்தியுடன் நெருங்கிய தொடர்பு கொண்டவர். 1931 ஆம் ஆண்டு நடந்த உப்பு சத்தியாக்கிரகப் போராட்டத்தில் ராஜாஜியுடன் இவரும் வேதாரண்யம் சென்றார்.
# தொ. ரா. பத்மநாபய்யர்

## படைப்புகள்

இவர் பகவத் கீதையின் எழுநூறு சுலோகங்களையும் எழுநூறு வெண்பாக்களில் தமிழில் பாடியுள்ளார். திருவள்ளுவர் எனும் நாடக நூலை எழுதியுள்ளார்.
- வேந்தன் துறவு (செய்யுள்)
- தேசிய கீதங்கள் (செய்யுள்)
- வருணன் திருப்பள்ளி எழுச்சி (செய்யுள்)
- பாரத நாட்டின் பண்டைப் பெருமை
- தமிழின் பெருமை
- ஸ்ரீமத் பகவத் கீதா வினா-விடை
- பகவத் கீதை வெண்பா
- வருணன் திருப்பள்ளியெழுச்சி
- திருவள்ளுவர் நாடகம்  
இவர் "வெண்பாப்புலி" என்று புலவர்களால் பாராட்டப்பட்டார்.
# தொ. ரா. பத்மநாபய்யர்

## படைப்புகள்

### மொழிபெயர்ப்பு

ஆதிசங்கரர் அருளிய, ஆத்ம போதம் எனும் வடமொழி நூலை இவர், *ஆத்ம போதத் தாலாட்டு* எனும் பெயரில் தமிழில் மொழிபெயர்த்துள்ளார். சப்தரிஷி இராமாயணம் எனும் வடமொழி நூலைத் தமிழில் பெயர்த்துள்ளார். பகவத் கீதையைத் தமிழிலும், சௌராஷ்டிர மொழியிலும் மொழிபெயர்ப்பு செய்துள்ளார்.
# தொ. ரா. பத்மநாபய்யர்

## சிறப்புகள்

இவர் கீதையில் அஷ்டாவதானம் செய்து, *கீதா அஷ்டாவதானி* எனும் புகழ் பெற்றார். பகவத் கீதையை விளக்கம் செய்ய மதுரையில் 1961 இல், கீதாபவனம் எனும் அமைப்பை உருவாக்கினார். வெண்பா பாடுவதில் திறமைப் பெற்றதால், வெண்பாப் புலி என்று அழைக்கப்பட்டார்.
# தொ. ரா. பத்மநாபய்யர்

## மறைவு

இவர் 1963 ஆம் ஆண்டு மறைந்தார்.  
- பெரியபெருமாள், "தமிழ் வளர்த்த நல்லறிஞர்கள்" மதிநிலையம் சென்னை 2001.
- கே. ஆர். சேதுராமன், "தமிழ் நாட்டில் செளராஷ்டிரர் முழு வரலாறு" சீராக்கப்பட்ட 3வது பதிப்பு (2008)
- கே. ஆர். சேதுராமன், " சௌராட்டிரர் வரலாறு" மதுரை
# மிர்-663 நுண்ணிய ஆர் என் ஏ முன்னோடி குடும்பம்

**மிர்-663 நுண்ணிய ஆர் என் ஏ** (*Mir-663 microRNA precursor family*) என்பது மூலக்கூறு உயிரியலில் குட்டையான ஆர். என். ஏ. ஆகும். பல்வேறு உடல் செயல்பாடுகளின்போது மற்ற மரபன்களின் பண்புகள் வெளிப்படுவதை ஒழுங்குபடுத்தும் பணியை இந்தநுண்ணிய ஆர். என். ஏ. செய்கிறது.
# மிர்-663 நுண்ணிய ஆர் என் ஏ முன்னோடி குடும்பம்

## செரிமானபுற்றுநோயைதடுத்தல்

மிர்-663 ஆனது புற்று வளர்தல் அடக்கியாக அடையாளம் காணப்பட்டது. இதன் அளவுகள் மனித இரைப்பை புற்றுநோய் (ஜி.சி.) கலங்களைக் குறைத்தது. BGC823 மற்றும் SNU5 ஆகிய இரண்டு மனித ஜி.சி. கல வரிசைகளில் miR-663 அறிமுகம் உருமாற்றங்களைத் தூண்டுகிறது மற்றும் கலப் பரவலைக் குறைக்கிறது
# மிர்-663 நுண்ணிய ஆர் என் ஏ முன்னோடி குடும்பம்

## மிர்-155 மற்றமூலக்கூறு கலங்களை மேம்படுத்துதல்

ரெஸ்வெராட்ரால், ஒரு இயற்கையான பீனல் மற்றும் ஆக்ஸிஜனேற்ற எதிர்ப்பொருள், மனித THP-1 மோனோசைடிக் கலங்கள், மனித இரத்த மோனோசைட்டுகள் மற்றும் MCF7 மார்பக புற்றுநோய் கலங்கள் ஆகியவற்றை miR-663ஐக் கட்டுப்படுத்துகிறது. எண்டோஜெனூஸ் செயல்பாட்டாளர் புரதம் -1 (AP-1) செயல்பாடு மை.ஆர்.ஆர் -663 மூலமாக குறைக்கப்படுகிறது மற்றும் கூடுதல் குறைபாடுள்ள லிப்போபாலிசாக்ரைட் கட்டுப்பாட்டு முறை உள்ளது. எம்.ஆர்.ஆர் -663 நேரடியாக யூன்டிடி மற்றும் யூ.என்.பி டிரான்ஸ்கிரிப்ட்ஸை இலக்காகக் கொண்டு, இதன் மூலம் AP-1 கட்டுப்பாட்டு மாற்றத்தை மாற்றியமைக்கிறது. இது ரெஸ்வெராட்ரால் மூலம் மைஆர் -155 இன் குறைபாடுள்ள லிபோலிசக்காரைட் கட்டுப்படுத்துதலில் ஈடுபட்டுள்ளது. MiR-663 நேரடியாக EEF1A2, பெயர்ப்பு நீளம் காரணி, நன்கு அறியப்பட்ட புரோட்டூன்கோகோகீன்களைக் கட்டுபடுத்துகிறது.
# மிர்-650 நுண்ணிய ஆர் என் ஏ முன்னோடி குடும்பம்

மூலக்கூறு உயிரியலில் **மிர்-650 குறு ஆர் என் ஏ** என்பது குட்டையான ஆர் என் ஏ மூலக்கூறு ஆகும். பல்வேறு இயந்திரநுட்பத்தின்போது மற்ற மரபன்களின் பண்புகள் வெளிப்படுவதை ஒழுங்குப்படுத்தும் பணியை நுண் ஆர்.என்.ஏ செய்கிறது.
# மிர்-650 நுண்ணிய ஆர் என் ஏ முன்னோடி குடும்பம்

## நீரிழிவு மற்றும் நீரிழிவு இதய கோளாறு

நீரிழிவு மற்றும் நீரிழிவு அல்லாத இதயச் செயலிழப்பு உள்ள மாற்றம், வெளிப்பாட்டு அளவு ஆறு நுண் ஆர்.என்.ஏ க்களின் ஒருகுழுவைச் சார்ந்துள்ளதுவாகும். இந்த மாற்றப்பட்ட வெளிப்பாடு பல்வேறு தூய்மிப்பு இதயச் செயலிழப்புகளுடன் தொடர்புடையது
# மிர்-650 நுண்ணிய ஆர் என் ஏ முன்னோடி குடும்பம்

## நாள்பட்ட நிணநீர்முகை குருதி வெண்புற்று

மிர்-650 நாட்பட்ட நிணநீர்முகை குருதி வெண்புற்றிலும் இயல்பு பி-நிணநீர்க்கல உடலியலிலும் முதன்மைப் பாத்திரம் வகிப்பதாகக் கண்டறியப்பட்டுள்ளது. இதன் உயர்ந்த மட்ட வெளிப்பாட்டின்போது மிகவும் சாதகமான நிணநீர்முகை குருதி வெண்புற்று முன்கணிப்புகளுடன் தொடர்புடையது. கூடுதலாக, இது புரதங்கள் CDK1, ING4வ் EBF3 ஆகியவற்றை இலக்காக கொண்டு பி-கலங்களில் பரவு திறனைக் கட்டுபடுத்துகிறது (தொடக்கநிலை B- காரணி 3).
# மிர்-650 நுண்ணிய ஆர் என் ஏ முன்னோடி குடும்பம்

## *NDRG2*ஒழுங்குபடுத்துதல்

மிர்-650 மேலும் NDRG2 மரபணுவின் முன்னேற்றகரமான பகுதியில் ஒரே மாதிரியானடி.என்.ஏ வட்டாரத்தை இலக்காகக் கொண்டிருக்கிறது. இந்த மரபணுவின் நேரடி கட்டுப்பாடு படியடுத்தல்மட்டத்தில் உள்ளது, இது NDRG2 வெளிப்பாட்டை அடக்குவதற்கு வழிவகுக்கிறது.
# மிர்-650 நுண்ணிய ஆர் என் ஏ முன்னோடி குடும்பம்

## மேலும் பார்க்க

- நுண் ஆர் என் ஏ
# டெல்லி சலோ

இந்திய மக்களால் "நேதாஜி" என்று அழைக்கப்படும் சுபாசு சந்திரபோசு, இந்திய விடுதலைக்காக அரும்பாடுபட்ட தலைவர்களுள் ஒருவர் ஆவார். இரண்டாம் உலகப்போர் நடைபெற்ற போது வெளிநாடுகளில் போர்க்கைதிகளாய் இருந்த நூற்றுக்கணக்கான இந்தியர்களை ஒன்றுதிரட்டி இந்திய தேசிய இராணுவத்தை உருவாக்கி அப்போது இந்தியாவை ஆட்சி செய்த ஆங்கிலேயருக்கு எதிராகத் தாக்குதல் நடத்தியவர்.1943 அக்டோபர் 23ஆம் தேதி "சுதந்திர இந்தியச் சர்க்காரை" வெளிநாட்டில் இருந்து கொண்டே தொடங்கினார். இந்தியாவை மீட்கும் படி, ஜனவரி 26ஆம் தேதி இந்திய தேசிய ராணுவத்திற்கு நேதாஜி கட்டளையிட்டார். **"டெல்லி சலோ"** என்று நேதாஜி முழக்கமிட்டதும், இந்திய தேசிய ராணுவம் இந்தியாவுக்குள் (மணிப்பூர் சமத்தானத்தில் ) புகுந்தது. அந்தச் சமத்தானத்தின் தென்பகுதியை இந்திய தேசிய இராணுவம் கைப்பற்றியது. இதற்குள் பிரிதானியப் படை பெருமளவில் வந்து, இந்திய தேசிய ராணுவத்தின் படைகளைத் தாக்கின. இரு தரப்பிற்கும் கடும் போர் நடந்தது.
# இ. ஆர். கிருட்டிணன்

**எடப்பாடி இராசகோபால கிருட்டிணன்** ( 21 ஏப்ரல்1922) என்பவர் ஒரு இந்திய அரசியல்வாதி ஆவார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர் ஆவார்.
# இ. ஆர். கிருட்டிணன்

## இளமை

எடப்பாடி இராசகோபால கிருட்டிணன் 1992 ஆம் ஆண்டு ஏப்ரல் 21 ஆம் நாள் பிறந்தார். சேலம் கோகுலநாத இந்து மகாஜன உயர்நிலைப் பள்ளியில் கல்வி பயின்றுள்ளார்.
# இ. ஆர். கிருட்டிணன்

## அரசியல்

கிருட்டிணன் தமிழ்நாடு சட்டமன்றத்தில் சேலம் II சட்டமன்ற உறுப்பினராக 1967 முதல் 1971 வரை பணியாற்றினார். மேலும் இந்திய நாடாளு மன்றத்தில் மக்களவை உறுப்பினராக 1971 முதல் 1977 வரையிலும் மாநிலங்களவைஉறுப்பினராக 1977 சூலை 18 முதல் 1980 ஏப்ரல் 2 வரையிலும் பணியாற்றினார்.
# சுஜாதா அறக்கட்டளை விருது

**சுஜாதா அறக்கட்டளை விருது** என்பது எழுத்தாளர் சுஜாதாவின் நினைவை ஒட்டி, உயிர்மை இதழுடன் இவ்விருதுகள் வழங்கப்படுகிறது. இவ்விருது 2009 ஆண்டு முதல் வழங்கப்பட்டு வருகிறது. சுஜாதா பிறந்த தினமான மே 3 ஆம் தேதி இலக்கியம் மற்றும் இணையம் சார்ந்து 6 விருதுகள் வழங்கப்படுகின்றன.
# சுஜாதா அறக்கட்டளை விருது

## விருது பிரிவுகள்

1. கவிதை
1. சிறுகதை
1. புதினம்
1. உரைநடை
1. இணையம்
1. கட்டுரை நூல்
1. சிற்றிதழ்  
என ஆறு பிரிவுகளில் விருதும் பரிசும் வழங்கப்படுகிறது.
# சுஜாதா அறக்கட்டளை விருது

## பரிசும் பாராட்டும்

ஒவ்வொரு துறைக்குமான விருதுக்குப் பத்தாயிரம் உரூபாய் பரிசும், பாராட்டுப் பத்திரமும் வழங்கப்படுகிறது.
# சுஜாதா அறக்கட்டளை விருது

## விதிமுறைகள்

முதல் நான்கு பிரிவுகளில் அந்தந்த ஆண்டு வெளிவந்த நூல்களில் 2 பிரதிகள் அனுப்பப்படவேண்டும். எழுத்தாளரோ பதிப்பாளரோ, அல்லது வாசகர்களோகூட நூல்களை அனுப்பலாம். எழுத்தாளரைப்பற்றிய தகவல்கள் மற்றும் முகவரி தனித்தாளில் எழுதி நூல்களுடன் அனுப்பவும். நூல்களில் எதுவும் குறிக்கப்படவேண்டியதில்லை.  
5 ஆவது பிரிவில் தமிழின் சிறந்த வலைப்பதிவு அல்லது இணையதளத்திற்கு வழங்கப்படும். அந்த இணைய தளத்தை அல்லது வலைப்பதிவை நடத்துபவர்கள் தம்மையும் தமது இணைய பக்கங்களையும் பற்றிய சிறு குறிப்புடன் அதில் வெளிவந்த முக்கியமான ஆக்கங்களின் பத்து சுட்டி(link)களையும் அனுப்பவேண்டும்.
# சுஜாதா அறக்கட்டளை விருது

## விருது பெற்றவர்கள் துறை விவரம்

**கவிதைக்கான விருது**  
| ஆண்டு | நூல் | படைப்பாளர் |  |
| --- | --- | --- | --- |
| 2010 | காந்தியைக் கொன்றது தவறுதான் | ரமேஷ்-பிரேதன் |  |
| 2011 | ஏரிக்கரையில் வசிப்பவன் | ஸ்ரீநேசன் |  |
| 2012 | நீருக்குக் கதவுகள் இல்லை | சுகுமாரன் |  |
| 2013 | பைத்தியக்காரியின் பட்டாம்பூச்சி | மனோ.மோகன் |  |
| 2014 | சிறகுகளை விரிக்கிறவன் பறவையாகிறான் | ரவி உதயன் |  |
| 2015 | எரிவதும் அணைவதும் ஒன்றே | போகன் சங்கர் |  |
| 2016 | ஆனந்தியின் பொருட்டுத் தாழப் பறக்கும் தட்டான்கள் | கதிர்பாரதி |  |
| 2017 | லாகிரி | நரன் |  |
| 2017 | சம்மனசுக் காடு | ஜெ.பிரான்சிஸ் கிருபா |  |
| 2019 | வேனிற்காலத்தின் கற்பனைச் சிறுமி | ராஜேஷ் வைரபாண்டியன் |  |
| 2019 | நொதுமலர்க் கன்னி | மௌனன் யாத்ரிகா | } |
# பா. சுப்பிரமணிய முதலியார்

**பா. சுப்பிரமணிய முதலியார்** என்பவர் தமிழ்நாட்டின், திருநெல்வேலி மாவட்டத்தில் 19 ஆம் நூற்றாண்டில் வாழ்ந்த ஒரு புலவராவார. இவர் தமிழில்  கோம்பி விருதம், அகலிகை வெண்பா போன்ற பல தமிழ் இலக்கிய நூல்களை எழுதியுள்ளார். மேலும் இவர் ஆங்கிலத்தில் இருந்து தமிழுக்கு கால்நடை மருத்துவ நூல்களை மொழி மாற்றம் செய்த ஒரு மொழிபெயர்ப்பு முன்னோடியாக இருந்துள்ளார்.
# ஜான் ஹிராம் லாத்ராப்

**ஜான் ஹீரம் லேத்ரப்** பத்தொன்பதாம் நூற்றாண்டில் நன்கு அறியப்பட்ட ஒரு அமெரிக்கக் கல்வியாளர். இவர் 1799 ஆம் ஆண்டு நியுயார்க் அருகில் உள்ள ஷெர்பர்ன் என்ற இடத்தில் பிறந்தார், தனது பட்டப்படிப்பை 1819 ஆம் ஆண்டு யேல் பல்கலைகழகத்தில் முடித்தார்.
# ஜான் ஹிராம் லாத்ராப்

## பணிக்காலம்

1826 ஆம் ஆண்டு வரை ஆசிரியராக பல்வேறு இடங்களில் பணியாற்றினார். 1829 ஆம் ஆண்டு முதல் கணிதம் மற்றும் இயற்கை தத்துவப் பேராசிரியராக நியுயார்க் நகரில் உள்ள ஹாமில்டன் கல்லூரியில் பதவியேற்றார். மிசோரி பல்கலைக்கழகம் 1939 ஆம் ஆண்டு தொடங்கப்பட்ட பொழுது அதன் முதல் தலைவராகப் பொறுப்பேற்று அப்பல்கலைக்கழகத்தின் அடிப்படை கட்டமைப்புகளைத் திறம்படச் செய்து முடித்தார். பின்னர் விஸ்கான்சின் மற்றும் இண்டியானா பல்கலைக்கழகங்களில் பணியாற்றினார்.  
1859 ஆம் ஆண்டு ஆங்கிலப் பேராசிரியராக மிசோரி பல்கலைக்கழகத்தில் மீண்டும் பணியேற்றார். அப்பல்கலைக்கழகத்தின் தலைவராக அவர் மீண்டும் தேர்ந்தேடுக்கப்பட்டார். 1866 ஆம் ஆண்டு அவர் இயற்கை எய்தினார்.
# மயிலை சீனி.கோவிந்தராசன்

**மயிலை சீனி கோவிந்தராசன்** ஒரு தமிழறிஞராவார். திருக்குறள் கருத்துகளை மக்களிடத்து எளிய நடையில் அறிமுகப்படுத்தியவர். இவர் எழுதிய நூல்களில் மயிலை நான்மணிமாலை, திருக்குறள் காமத்துப்பால் நாடகம் இரண்டும் குறிப்பிடத்தக்கவை.
# மயிலை சீனி.கோவிந்தராசன்

## பிறப்பும் கல்வியும்

சென்னை மயிலாப்பூரில் சீனிவாச நாயக்கருக்கும் தாயாரம்மாளுக்கும் மகனாக 1881 இல் பிறந்தார். இவரது தம்பி மயிலை சீனி வேங்கடசாமி. இவர் சாந்தோம் கல்லூரியில் தமிழும் ஆங்கிலமும் பயின்றார். மயிலை மகாவித்துவான் சண்முகம்பிள்ளையிடம் தமிழ் பயின்றுள்ளார்.
# மயிலை சீனி.கோவிந்தராசன்

## படைப்புப் பணிகள்

*கலாசிந்தாமணி* எனும் திங்கள் இதழில், *முல்லைக்கொடி""இளவேனில் பத்து* முதலான பல ஆய்வுக் கட்டுரைகள் எழுதியுள்ளார். செந்தமிழ்ச் செல்வி எனும் இதழில், *பிரேமதாசர், காரியசித்தி, கண்ணீற்றுச் சொற்கள், தொகைநூல்* முதலான கட்டுரைகளும் எழுதியுள்ளார். மயிலை நான்மணிமாலை எனும் நூலையும் படைத்துள்ளார். இவரது,*திருக்குறள் நாடகம்* எனும் நூல் சிறப்புடையதாகும். அந்நூலின் முதலிரண்டு பதிப்புகளை க. மாணிக்கவேல் முதலியாரும், மூன்றாவது பதிப்பை ஸ்டார் பிரசுரமும் வெளியிட்டுள்ளது. இந்நூல் கோவை இலக்கியம் போன்று எளிய நடையினை உடையது. திருக்குறள் காமத்துப்பால் கருத்துக்களை நாடக வடிவில் தந்த முதல்நூல் இதுவாகும். இவரது திருக்குறள் நாடகநூற் சிறப்புகளைக் கா. சு. பிள்ளை, மு. இராகவையங்கார், கா.நமச்சிவாய முதலியார், அறிஞர் மணி முதலானோர் நூல் மதிப்புரையில் பாராட்டியுள்ளார்கள்.
# மயிலை சீனி.கோவிந்தராசன்

## மறைவு

இவர் தமது 37 ஆவது வயதில் 1918 ஆம் ஆண்டு மறைந்தார்.
# இரா. அமிர்தராஜ்

**இரா. அமிர்தராஜ்** *(R. Amritharaj)*(சனவரி 6, 1943) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் 1977ஆம் ஆண்டு தமிழ்நாடு சட்டசபைக்கு நடைபெற்ற தேர்தலில் அனைத்திந்திய அண்ணா திராவிட முன்னேற்றக் கழகம் சார்பில் திருச்செந்தூர் தொகுதியில் போட்டியிட்டு தேர்ந்தெடுக்கப்பட்டார். இவர் உடன்குடி பகுதியை சார்ந்தவர்.
# லில்லியன் கிளார்க்

**லில்லியன் கிளார்க்** (Lillian Clarke, 1866-1934) தாவரவியல் ஆசிரியராக இங்கிலாந்திலுள்ள ஜேம்ஸ் ஆலன்ஸ் பெண்கள் பள்ளியில் 1896 ஆம் ஆண்டு முதல் 1926 ஆண்டு வரை பணியாற்றினார். இங்கிலாந்து<nowiki/>ப் பள்ளிகளுள் முதன்முதலாக அப்பள்ளி வெளியில், தாவர வளர்ச்சி மற்றும் மகரந்தச்சேர்க்கையை மாணவர்கள் கற்கும்வண்ணம் அவர் தொடங்கிய தோட்டங்கள் பின்னர் தாவரவியல் தோட்டங்கள் என அழைக்கப்பட்டன.  
ஜேம்ஸ் ஆலன்ஸ் பெண்கள் பள்ளியில் தாவரவியல் கல்விமுறை மேம்பாடு குறித்த ஆய்வை மேற்கொண்டதன் மூலம் இலண்டன் பல்கலைக்கழகத்திடமிருந்து 1917 ஆம் ஆண்டில் அறிவியல் முனைவர் பட்டத்தைப் பெற்றார்.
# சுமை கான் ஆசாத்

**சுமை கான் ஆசாத்** (*Jumai Khan Azad*) (5 ஆகத்து 1930 - 29 டிசம்பர் 2013) என்பவர் இந்தியாவின் உத்தரப்பிரதேச மாநிலத்தைச் சார்ந்த அவதி மொழிக் கவிஞர் ஆவார். இவர் அகாதமி விருது மற்றும் லோகபந்து ராஜ்நாராயண் நினைவு விருது ஆகியவற்றைப் பெற்றுள்ளார்.
# சுமை கான் ஆசாத்

## சுயசரிதை

இவர் உத்திரப்பிரதேச மாநிலத்தில் பிரத்தாப்புகர் மாவட்டத்தில் உள்ள கோப்ரி கிராமத்தில் பிறந்தார். இவரது தந்தை அகமது சித்திக் மற்றும் தாய் அமீதா பானு ஆவர். சுமை கான் ஆசாத் 21 கவிதை நுால்கள் வெளியிடப்பட்டுள்ளன.  
இவர் 2013 திசம்பா் 29 ஆம் அன்று இறந்தாா்.
# தமிழ்நாடு செய்தித்தாள் காகித நிறுவனம்

**தமிழ்நாடு செய்திதிதாள் காகித ஆலை நிறுவனம்** (**TNPL**) என்பது தமிழ்நாடு அரசால் 1999ஆம் ஆண்டில் ஏற்படுத்தப்பட்ட ஒரு பொதுத்துறை நிறுவனம் ஆகும். இந்த நிறுவனம் செய்தித்தாள் மற்றும் எழுத்து வகை காகிதங்களை கரும்புச் சக்கையிலிருந்து தயாரிக்கிறது. தமிழ்நாடு அரசு ஏப்ரல் 1979-ஆம் ஆண்டு இக்காகித ஆலையை உலகின் சுற்றுச்சூழலுக்கு மிகவும் இணக்கமான காகித ஆலைகளில் ஒன்றாக நிறுவனங்கள் சட்டம் 1956-இன் கீழ் பட்டியலிட்டுள்ளது. கரூர் மாவட்டம், புகழூர் காகிதபுரம் (புவியியல் ஆள்கூறுகள் - ) மற்றும் திருச்சி மாவட்டம், மணப்பாறை ஆகிய இடங்களில் இந்த நிறுவனத்தின் தொழிற்சாலைகள் அமைந்துள்ளன. இதன் தலைமை அலுவலகம் சென்னை கிண்டியில் உள்ளது.
# தூ. கணபதி

**தூ. கணபதி** (*Ganapathy, T*) என்பவர் ஓர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1952 தேர்தலில் பழவூர் தொகுதியிலிருந்து இந்திய தேசிய காங்கிரசு வேட்பாளராகப் போட்டியிட்டு இவர் தமிழக சட்டசபைக்கு தேர்ந்தெடுக்கப்பட்டார்.  
திருச்செந்தூர் நாடாளுமன்ற மக்களவைத் தொகுதியிலிருந்து 1957ஆம் ஆண்டு நடைபெற்ற தேர்தலில் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார்.  
கணபதி 1964-ஆம் ஆண்டு காங்கிரசிலிருந்து விலகி திமுகவில் சேர்ந்தார். 1967ஆம் ஆண்டு நடைபெற்ற சட்டமன்றத் தேர்தலில் போட்டியிட்டு தோல்வியுற்றார். பின்னர். 1971 தேர்தலில் நாங்குனேரி தொகுதியிலிருந்து திராவிட முன்னேற்றக் கழக வேட்பாளராகப் போட்டியிட்டு சட்டமன்ற உறுப்பினராக மீண்டும் தேர்ந்தெடுக்கப்பட்டார்.
# காபூல் வங்கித் தாக்குதல், ஜூன் 2017

ஆப்கானிஸ்தானின் *ஹெல்மெண்ட்* மாகாணத்தின் *லஷ்கார்* (Lashkargh) பகுதியிலுள்ள புதிய வங்கிக் கிளையில் தாக்குதல்தாரிகள் வெடிபொருட்களை வெடிக்கச் செய்தனர். 22 ஜூன் 2017 நண்பகல் 12:00 மணியளவில் நடைபெற்ற இத்தாக்குதலில் 34 பேர் கொல்லப்பட்டனர் மேலும் 58 பேர் காயமடைந்தனர். தற்கொலைப் படையினர் நடத்திய இத்தாக்குதலின் போது தீவிரவாதிகள் வங்கியினுள் நுழைந்தனர். தலிபான் அமைப்பினர் இத்தாக்குதலுக்குப் பொறுப்பேற்றுக் கொண்டுள்ளனர்.
# லாத்வியா தேசிய தாவரவியல் பூங்கா

**லாத்வியா தேசிய தாவரவியல் பூங்கா** *(National Botanic Garden of Latvia)* லாத்வியா நாட்டின் சலாசுபில்சு நகரத்தில் அமைந்துள்ள ஒரு தாவரவியல் பூங்காவாகும். பால்டிக் நாடுகளில் காணப்படும் பெரிய தாவரவியல் பூங்காங்களில் இதுவும் ஒன்றாகும்.
# லாத்வியா தேசிய தாவரவியல் பூங்கா

## வரலாறு

லாத்வியா தேசிய தாவரவியல் பூங்கா 956 ஆம் ஆண்டு துவங்கப்பட்டதாக சொல்லப்படுகிறது என்றாலும் ஆனால் வரலாற்றை பின்னோக்கினால் இது 1836 ஆம் ஆண்டிலேயே இருந்த்தாக அறியமுடிகிறது. கிறிசுடியன் வில்லெம் சுகோச் ஸ்சோச் என்பவர் ஒரு வணிக நாற்றங்காலாக இதை தொடங்கியுள்ளார். பிற்காலத்தில் இரண்டாம் உலகப் போருக்கு முன்னதாக இப்பூங்கா சலாசுபில்சு நகருக்கு இடமாற்றம் செய்யப்பட்டு பால்டிக் நாடுகளில் ஒரு மிகப்பெரிய பூங்காவாக கருதப்பட்டது. 1944 ஆம் ஆண்டு பின்பு நாட்டுடமைப் பரிசோதனைப் பூங்காவாக மாற்றப்பட்டு பின்னர் 1956 ஆம் ஆண்டு முதல் லாத்வியாவின் அறிவியல் அகாடமி கட்டுப்பாட்டின் கீழ் கொண்டுவரப்பட்டது .  
தாவரவியல் ஆராய்ச்சிகள் மேற்கொள்ளுதல் மற்றும் அலங்காரத் தாவரங்களை வளர்த்தல், தாவரங்கள் சேகரித்தல், அவற்றை அறிமுகப்படுத்துதல், தாவர மரபியல் மற்றும் இனப்பெருக்கம் பற்றிய ஆராய்ச்சி, இத்தகைய ஆராய்ச்சி முடிவுகளை பரவலாக்கம் செய்தல் போன்றவை லாத்வியா தேசிய தாவரவியல் பூங்கா அமைக்கப்பட்டதன் நோக்கங்கள் ஆகும் .14 ,௦௦௦ வகையான தாவரங்களும் குறிப்பாக 5000 மரங்களும் 1400 சிர்கா பசுமை வீடுகளுக்குகந்த தாவரங்களும் இங்கு உள்ளடங்கியுள்ளன . அறிவியல் பயன்பாட்டைத் தவிர்த்து ஒரு பிரபலமான பொழுதுபோக்கு பூங்காவும் இப்பூங்கா திகழ்கிறது.
# வங்காள மாகாணம்

**வங்காள இராஜதானி** (Bengal Presidency) பிரித்தானிய இந்தியாவின் மிகப்பெரிய காலனி ஆதிக்கப் பகுதிகளில் ஒன்றாகும். 1757ல் நடைபெற்ற பிளாசி சண்டை மற்றும் 1764ல் நடைபெற்ற பக்சார் சண்டையில் கிழக்கிந்தியக் கம்பெனியின் படைகள், வங்காள நவாபை வெற்றிக் கொண்டு, 22 அக்டோபர் 1765ல் வங்காள இராஜதானி நிறுவப்பட்டது. வங்காள இராஜதானியின் தலைநகரம் கல்கத்தா நகரம் ஆகும்.  
வங்காள இராஜதானி, மேற்கில் தற்கால பாகிஸ்தானின் வடமேற்கு எல்லைப்புற மாகாணம் முதல் கிழக்கில் பர்மா, சிங்கப்பூர் மற்றும் மலேசியாவின் பினாங்கு வரை பரவியிருந்தது.  
கிழக்கிந்திய கம்பெனியின் ஆட்சியில் வங்காள மாகாண ஆளுநரே பிரித்தானிய இந்தியாவின் தலைமை ஆளுநராகவும் செயல்பட்டார்.  
1905ல் வங்காளப் பிரிவினை மூலம் வங்காள மாகாணத்திலிருந்து, கிழக்கு வங்காளம் தனியாக பிரிக்கப்பட்டது. 1912ல் மீண்டும் வங்க மொழி பேசும் பகுதிகள் மீண்டும் வங்காள மாகாணத்துடன் இணைக்கப்பட்டது.  
1947ல் இந்திய விடுதலைக்குப் பின்னர் வங்காள மாகாணத்தின் கிழக்கு மற்றும் வடகிழக்குப் பகுதிகளை கிழக்கு பாகிஸ்தான் மற்றும் அசாம் எனப் பிரிக்கப்பட்டது.
# வங்காள மாகாணம்

## நிர்வாகச் சீர்திருத்தங்கள் & விரிவாக்கங்கள்

யில் கம்பெனி படைகள் வீழ்த்துதல்]]
கல்கத்தா]]  
வங்காள மாகாணத்தின் தலைமை ஆளுநர் வாரன் ஹேஸ்டிங்ஸ் (1772-1785) இந்தியத்துணைக் கண்டத்தில் வணிகம் மேற்கொள்வதற்கு வசதியாகவும், பிரித்தானியவின் காலனி ஆதிக்கத்தை விரிவுபடுத்தவும் இராணுவம், காவல் துறை, வருவாய்த் துறைகள் மற்றும் நீதிமன்றங்கள் கொண்ட நிர்வாகக் கட்டமைப்பை நிறுவினார்.  
வங்காள தலைமை ஆளுநரான காரன்வாலிஸ் (1786 - 1793) காலத்தில் பிரித்தானிய இந்தியாவில் நிலையான நிலவரித் திட்டத்தை அறிமுகப்படுத்தினார். ஜார்ஜ் பார்லே எனும் சக அதிகாரியின் துணையுடன் சட்டத்தொகுப்பை உருவாக்கினார். சர் வில்லியம் ஜோன்ஸ் என்பரின் உதவியுடன் நீதித் துறையை சீரமைத்தார். குற்றவியல் வழக்குகளில் இந்துச் சட்டங்கள் கடைபிடிக்கப்பட்டது.  
மாவட்ட அளவில் இருந்த இந்திய நீதிபதிகள் **மாவட்ட முன்சிப்** என அழைக்கப்பட்டனர். *சதர் திவானி அதாலத்* எனும் உரிமையியல் மற்றும் *சதர் நிசாமத் அதாலத்* எனும் குற்றவியல் உயர்நீதிமன்றம் கல்கத்தாவில் அமைக்கப்பட்டது. ஆட்சிப் பணி நியமனங்களில் தகுதி மட்டும் கருத்தில் கொள்ளப்பட்டது. காரன்வாலிஸ் 1789ல் கிழக்கிந்தியப் படைகளுடன் மராத்தியர் மற்றும் ஐதராபாத் படைகளுடன் இணைந்து, மைசூரின் திப்பு சுல்தானைக்கு எதிராக கூட்டமைப்பு உருவாக்கி, மூன்றாம் மைசூர் போரில், தோல்வியடைந்த திப்புவிடமிருந்து, பெங்களூர், திண்டுக்கல், மலபார் பகுதிகளையும் மற்றும் போர் நட்ட ஈட்டுத் தொகையும் பெற்றார்.
# வங்காள மாகாணம்

## 1905 வங்காளப் பிரிவினை

பகுதியின் வரைபடம்]]  
பிரித்தானிய இந்தியாவின் தலைமை ஆளுநர் எனப்படும் வைஸ்ராய் கர்சன் பிரபு 1905ல் வங்காளப் பிரிவினை மூலம் வங்காள மாகாணத்திலிருந்து கிழக்கு வங்காளத்தை தனியாக பிரித்து துணைநிலை ஆளுநர் தலைமையில் ஆளப்பட்டது. இப்பிரிவினைக்கு இந்திய தேசிய காங்கிரசு கட்சி கடும் எதிர்ப்பு தெரிவித்ததால், 1911ல் பிரிக்கப்பட்ட வங்காளப் பகுதிகளை மீண்டும் இணைக்கப்பட்டது.  
பிரித்தானிய இந்தியாவின் தலைநகரம் கல்கத்தாவிலிருந்து 12 டிசம்பர் 1911 அன்று தில்லிக்கு மாற்றப்பட்டது.
# வங்காள மாகாணம்

## வங்காள இராஜதானியை பிரித்தல்

வங்காள இராஜதானியை 1911ல் ஒரு பிரித்தானியா ஆளுநரின் கீழ் வங்காள மொழி பேசும் ஐந்து கோட்டங்கள் கொண்ட வங்காள மாகாணம் அமைக்கப்பட்டது.  
தற்கால பிகார், ஜார்கண்ட் மற்றும் ஒரிசா பகுதிகளை ஒரு துணைநிலை ஆளுநரின் கீழ் புதிய பிகார் மற்றும் ஒரிசா மாகாணம் நிறுவப்பட்டது.  
ஒரு முதன்மை ஆனையாளரின் கீழ் தற்கால அசாம் உள்ளிட்ட வடகிழக்கு மாநிலங்களைக் கொண்டு அசாம் மாகாணம் நிறுவப்ப்பட்டது.  
1936ல் பிகார் மாகாணம் மற்றும் ஒரிசா மாகாணம் தனித்தனியாக பிரிக்கப்பட்டது. 1947ல் இந்திய விடுதலைக்குப் பின்னர் வங்காள மாகாணம், மேற்கு வங்காளம் மற்றும் கிழக்கு வங்காளம் எனப் பிரிக்கப்பட்டது. கிழக்கு வங்காளப் பகுதி பாகிஸ்தானின் கிழக்கு பாகிஸ்தானாக விளங்கியது.
# வங்காள மாகாணம்

## இரட்டை ஆட்சி முறை (1920–37)

மாண்டேகு-செம்ஸ்போர்டு சீர்திருத்தங்களின் படி, 1921ல் வங்காள மாகாணத்தில் 140 இந்திய உறுப்பினர்கள் கொண்ட சட்டமன்றம் உருவானது. இச்சட்டமன்றத்திற்கு வேளாண்மை, மருத்துவ நலம், கல்வி மற்றும் உள்ளாட்சி நிர்வாகத் துறைகளில் மட்டும் சட்டம் இயற்றும் வரையறுக்கப்பட்ட பொறுப்பு இருந்தது. மற்ற துறைகள் வங்காள ஆளுநரின் நிர்வாகத்தில் இருந்தது.  
1937ம் ஆண்டு முதல் இந்தியா விடுதலை பெறும் வரை, சில கூடுதல் அதிகாரங்களுடன் வங்காள மாகாண சட்டமன்றம் செயல்பட்டது.
# வங்காள மாகாணம்

## இதனையும் காண்க

- வங்காளம்
- வங்காள வரலாறு
- மேற்கு வங்காள வரலாறு
- வங்காளதேச வரலாறு
- வங்காள சுல்தானகம்
- வங்காள நவாபுகள்
- கிழக்கு வங்காள மாகாணம்
- பிரித்தானிய இந்தியாவின் மாகாணங்களும், ஆட்சிப் பகுதிகளும்
- இந்தியாவில் கம்பெனி ஆட்சி
# சாஜிட்டேரியா நாட்டன்ஸ்

***சஜிட்டேரியா நத்தான்ஸ்** (Sagittaria natans)* என்பது நீர்வாழைக் குடும்பத்தைச் சேர்ந்த ஒருவகை பூக்கும் தாவரமாகும். இது வட ஐரோப்பிய மற்றும் ஆசிய கண்டங்களைத் தாயகமாக கொண்டது. இது செயற்கை நீர்வாழ் அழகுதாவரங்களாக தொட்டிகளிலும் செயற்கைக் குளங்களிலும் வளர்க்கப்படுகிறது. இது உருசியா கூட்டமைப்பு பகுதிகளிலும், பின்லாந்து, சுவீடன், மங்கோலியா, யப்பான், கொரியா, கசக்கஸ்தான் மற்றும் சீனா (குறிப்பாக கெய்லோங்சியாங், சிலின் மாகாணம், லியாவோனிங், உள் மங்கோலியா, சிஞ்சியாங் மாகாணங்கள்) போன்ற நாடுகளிலும் பரவலாகக் கண்டறியப்பட்டுள்ளது.  
இந்நீர்வாழ்த் தாவரம் மெதுவாகச் செல்லும் மற்றும் நீர்த்தேக்கமுள்ள பகுதிகளான குளம் மற்றும் சிற்றோடைகளில் வளரும் தன்மையுடையது. நேர்வரிசையில் இதய அல்லது அம்பு வடிவ மிதக்கும் இலைகளைக் கொண்டுள்ளது.
# தாமசு புரூக் பெஞ்சமின்

**தாமசு புரூக் பெஞ்சமின்** (*Thomas Brooke Benjamin*) (15 ஏப்ரல் 1929 – 16 ஆகத்து 1995) என்பவர் ஒரு கணித இயற்பியலாளர் மற்றும் கணித வல்லுநரும் ஆவார்.மேலும் இவர் திரவ இயக்கவியல் மற்றும் கணிதப் பகுப்பாய்வுகளில் பெயர் பெற்றவர். குறிப்பாகத் தொகையற்ற வகையீட்டுச் சமன்பாடுகளின் (nonlinear differential equations) பயன்பாடுகளில் தனிச் சிறப்பு வாய்ந்தவர்.
# தாமசு புரூக் பெஞ்சமின்

## பிறப்பும் படிப்பும்

இவர் இங்கிலாந்தில் உள்ள வாலிஸி(wallasey) எனும் ஊரில் 1929 ஆம் ஆண்டு ஏப்ரல் திங்கள் 15ஆம் தேதி பிறந்தார்.
இவருக்கு 1955 ஆம் ஆண்டு கேம்பிரிஜ் பல்கலைக்கழகத்தால் முனைவர் பட்டம் வழங்கப்பட்டது. மேலும் இவர் 1979 ஆம் ஆண்டு முதல் 1995 ஆம் ஆண்டு வரை ஆக்ஸ்போர்ட் பல்கலைக்கழகத்தில் உள்ள கணித நிறுவனத்தில் இயற்கை தத்துவ (Natural Philosophy) பேராசிரியராகப் பணிபுரிந்தார்.  
பெஞ்சமின் தமது 66ஆவது அகவையில், 1995 ஆம் ஆண்டு ஆகஸ்டு திங்கள் 16ஆம் தேதி இயற்கை எய்தினார்.
# மு. அம்பிகாபதி

**மு. அம்பிகாபதி** (M. Ambigapathi) என்பவர் இந்திய அரசியல்வாதியும் முன்னாள் தமிழ்நாடு சட்டப் பேரவை உறுப்பினரும் ஆவார். இந்தியப் பொதுவுடமைக் கட்சியின் சார்பில் வேட்பாளராக தேர்வு செய்யபட்டு 1977 மற்றும் 1980 ஆம் ஆண்டுகளில் நடைபெற்ற தேர்தல்களில் மன்னார்குடி சட்டமன்றத் தொகுதியில் இருந்து இரண்டு முறையும்சட்டப் பேரவை உறுப்பினராகதேர்ந்தெடுக்கப்பட்டார்
# டேவிட் மெக்காலோ

**டேவிட் மெக்காலோ** *(David Gaub McCullough)* என்பவர் 7 சூலை 1933 ஆம் ஆண்டு சூலை மாதம் 7 அன்று பிறந்த ஓர் அமெரிக்கர் ஆவார். நூலாசிரியர், வரலாற்றாளர், விரிவுரையாளர் பேராசிரியர், பிரான்சிசு பார்க்மேன் பரிசுகள் இரண்டும் பெற்றுள்ளார்.  
மெக்காலோ பிட்சுபர்க்கில் பிறந்து அங்கேயே வளர்ந்து ஆளானார். யேல் பல்கலைக்கழகத்தில் ஆங்கில இலக்கியம் பயின்று பட்டம் பெற்றார் . கல்லூரிப் படிப்பு முடிந்தும் நியூயார்க்கில் விளையாட்டு இதழ் ஒன்றில் வேலை செய்தார். 1960 களில் அமெரிக்க எரிட்டேச்சு என்னும் இதழை ஆசிரியராக இருந்து வெளிக் கொண்டுவந்தார். 1968 இல் இவரது முதல் நூலான தி யான்சுடவுன் பிளட் 1968 ஆம் ஆண்டில் வெளிவந்தது. அதன் பின்னர் இதே போன்ற ஒன்பது நூல்களை எழுதி இவர் வெளியிட்டார். ஆரி எசு இட்ருமான், யான் ஆடம்சு, தி புரூக்ளின் பிரிட்ச்சு, ரைட்டு பிரதர்சு என்பன போன்றவை அந்நூல்களாகும். கென் பர்ன்சு இயக்கிய சிவில் வார் மற்றும் 2003 ஆண்டு எடுக்கப்பட்ட சீ பிசுக்கட்டு என்ற திரைப்படம் போன்ற பல எண்ணற்ற ஆவணப்படங்களை மெக்காலோ விவரித்துள்ளார். பன்னிரண்டு ஆண்டுகள் இவர் தனது அமெரிக்க அனுபவத்தை இத்துறையில் வழங்கினார்.  
புலிட்சர் விருது பெற்ற புத்தகங்களான இட்ரூமன் மற்றும் யான் ஆடம்சு ஆகிய மெக்காலோவின் இரண்டு நூல்களையும் எச்.பி.ஒ. தொலைக்காட்சி முறையே ஒரு தொலைக்காட்சி திரைப்படமாகவும், ஒரு குறுந்தொடர் நிகழ்ச்சியாவும் மாற்றியமைத்து பயன்படுத்தியது.
# டேவிட் மெக்காலோ

## வாழ்க்கை மற்றும் தொழில்

### இளமைப்பருவம்

அமெரிக்காவின் பென்சில்வேனியாவிலுள்ள இவரது குடும்பம் இசுக்காட்லாந்து அயர்லாந்து வம்சாவளியைச் சேர்ந்தது ஆகும்>. மெக்கல்லோ தன் சொந்த ஊரான பிட்சுபர்க்கிலேயே இலிண்டன் அவென்யூ கிரேடு பள்ளியிலும் சேடி சைடு அகாதமியிலும் கல்வி கற்றார். நான்கு மகன்களில் ஒருவராக இருந்த மெக்கல்லோவின் சிறுவயது பருவம் மிகவும் அற்புதமானது. பரந்தளவிலான ஆர்வங்களை மெக்கல்லோவிற்கு அப்பருவம் வழங்கியது. , விளையாட்டு மற்றும் கேலி சித்திரங்கள் வரைதல் உட்பட பல துறைகளில் இவருக்கு ஆர்வம் மிகுந்திருந்தது . இவரை நன்கு கவனித்து வந்த பெற்றோரும் பாட்டியும் சிறுவயதிலேயே இவருக்கு புத்தகங்களை அறிமுகப்படுத்தினர் . யான் ஓ ஆரா, யான் எர்சி, இராபர்ட் பென் வாரன் மற்றும் பிரெண்டன் கில் போன்ற ஆசிரியர்களிடம் அங்கு ஆங்கிலம் படித்தது தனக்குக் கிடைத்த பெரும்பேறு என்று அவர் கூறினார்
McCullough occasionally ate lunch with the Pulitzer Prize-winning[11] novelist and playwright Thornton Wilder.[10]
புலிட்சர் பரிசு வென்ற நாவலாசிரியரும் நாடக ஆசிரியருமான தார்ன்டன் வைல்டர் .  
யேல் பல்கலைக்கழகத்தில் இருந்தபோது மெக்கல்லோ சிகல் அண்டு போன்சு என்ற அமைப்பில் உறுப்பினரானார் .
டைம் என்ற அமெரிக்க தகவல் முகமையிலும், லைஃப், என்ற செய்தி பத்திரிகையிலும் மெக்காலோ ஒரு பயிற்சியாளராகக் பயிற்சி பெற்றார்.
# டேவிட் மெக்காலோ

## எழுத்துப் பணி

பட்டம் பெற்ற பிறகு மெக்கல்லோ நியூயார்க் நகரத்திற்குச் சென்றார், அங்கு விளையாட்டுப் பத்திரிக்கை ஒன்று அவரை ஒரு பயிற்சியாளராக பணியமர்த்திக் கொண்டது .அமெரிக்கப் பாரம்பரியம் பத்திரிகையில் ஒரு முக்கிய பொறுப்பு வகித்தது உட்பட பன்னிரண்டு ஆண்டுகள் அங்கு பணிபுரிந்த பிறகு தந்து சொந்த முயற்சியில் எதையாவது சாதிக்க வேண்டும் என்ற எண்ணம் அவருக்கு வந்தது.
வரலாற்றை எழுதப் போகிறோம் என்று அவர் என்றும் நினைத்துக்கூட பார்க்கவில்லை. ஆனால் அவர் தான் சொல்லப்போகும் கதை சக்தி வாய்ந்த, அற்புதமான, மிகவும் மதிப்பு வாய்ந்த ஒன்றாக இருக்கும் எனக் கருதினார் ". 1868 .. எங்களிடம் சிறந்த சமூக வரலாற்றாளர் எவருமில்லை என்று நியூயார்க் டைம்சு பத்திரிகையின் யான் லியோனார்டு மெக்கல்லோவிடம் கூறினார் ".
# க. பெருமாள் (எழுத்தாளர்)

**க.பெருமாள்** வட ஆற்காடு மாவட்டம் வெள்ளையகவுண்டனூரில் 05-12-1922இல் பிறந்தார். இவரது பெற்றோர் கவுண்டப்பர்-சென்னாம்மாள் ஆவர்.
# க. பெருமாள் (எழுத்தாளர்)

## இளமையும் கல்வியும்

இவர் தமது சொந்த ஊரில் தொடக்கக் கல்வியைக் கற்றார். எட்டாம் வகுப்புப் பொதுத் தேர்வில் முதல் மாணவராகத் தேர்ச்சிப் பெற்றார். சென்னை பச்சையப்பன் கல்லூரியில் முதுகலைத் தமிழ்ப் பயின்று தேர்ச்சிப் பெற்றார். இவர் கல்லூரிக் கல்வியில் மாநிலத்திலேயே முதல் மாணவராகத் தேர்ச்சிப் பெற்று, லாசரஸ் தங்கப் பதக்கம் பெற்றுள்ளார்.
# க. பெருமாள் (எழுத்தாளர்)

## ஆற்றிய பணிகள்

கோவை பூ.சா.கோ. கலைக்கல்லூரியில் தமிழ்ப் பேராசிரியராகவும், சென்னை மாநிலக் கல்லூரியில் தமிழ்த்துறைத் தலைவராகவும் பணிபுரிந்துள்ளார். பல அரசு கல்லூரிகளில் முதல்வராகவும் பணியாற்றியுள்ளார்.
# க. பெருமாள் (எழுத்தாளர்)

## எழுதிய நூல்கள்

இவர் கீழ்க்கண்டவை உள்ளிட்ட பல நூல்களை எழுதியுள்ளார்.
- இன்ப வெள்ளம்
- மாபெரும் அறம்
- நல்லுலகம்
- பெரிய வெற்றி
- நிலைத்த உண்மை
- ஆணவத் திருவிளையாடல்
- பெரிய இன்பம்
- இமயத்தில் இந்திரா
- அருள் வெள்ளம்  
'பெரிய இன்பம்' எனும் நூல் 1979ஆம் ஆண்டு தமிழக அரசின் சிறந்த நாடக நூலுக்கான முதல் பரிசைப் பெற்றுள்ளது. 'ஆணவத் திருவிளையாடல்' எனும் நூல் ஆணவத்தை வளர்ப்பவர்கள் ஆணவத்தாலேயே அழிவார்கள் என்பதை விளக்குகிறது. 'பெரிய வெற்றி' எனும் நூல், வீட்டுக்கொரு மரம் வளர்க்க வேண்டும் என்பதைக் கூறுகின்றது. இவர் ஆங்கிலக் கவிதைகள் சிலவற்றைத் தமிழில் மொழிபெயர்த்துள்ளார்.
# க. பெருமாள் (எழுத்தாளர்)

## மறைவு

இவர் தமது 65 ஆம் வயதில் 26-11-1986 அன்று மறைந்தார்.
# கே. சமரசம்

**கோ. சமரசம்** (*K. Samarasam*) என்பவர் ஓர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் காவேரிப்பட்டினம் சட்டமன்றத் தொகுதியிலிருந்து அண்ணா திராவிட முன்னேற்ற கழக கட்சியின் சார்பாகப் போட்டியிட்டு 1977, 1980 மற்றும் 1984 ஆம் ஆண்டுகளில் நட்டைபெற்ற தேர்தல்களில் வெற்றி பெற்று மூன்று முறை சட்டமன்ற உறுப்பினராகத் தேர்ந்தெடுக்கப்பட்டார்.
# பி. ஆர். சீனிவாச படையாச்சி

**பி. ஆர். சீனிவாச படையாச்சி** ஓர் இந்திய அரசியல்வாதியும், தமிழகத்தின் முன்னாள்சட்டமன்ற உறுப்பினரும் ஆவார். இவர் 1957மற்றும் 1962 ஆகிய ஆண்டுகளில் நடந்தசென்னை மாநில சட்டமன்றத் தேர்தல்களில், கடலூர் சட்டமன்றத் தொகுதியிலிருந்து, இந்திய தேசிய காங்கிரசுகட்சி வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# இ. புகழேந்தி

**இ. புகழேந்தி** *(E. Pugazhendi)* ஓர் இந்தியஅரசியல்வாதியும், தமிழகத்தின் முன்னாள்சட்டமன்ற உறுப்பினரும் ஆவார். இவர் 1989, 1996மற்றும் 2001 ஆம் ஆண்டு நடந்த சட்டமன்றத் தேர்தல்களில், கடலூர் சட்டமன்றத் தொகுதியிலிருந்து,திராவிட முன்னேற்றக் கழக(திமுக) சார்பாகபோட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவரது தந்தையின் இரெ. இளம்வழுதியும்திமுகஅரசியலர் ஆவார்.